افغانستان پایتختی کابل ده گی قونلغه گه قرشی هجوم اویشتریلدی. اوشبو هجوم نینگ طالبان تمانیدن اویشتریلگن لیگی بلدریلدی. افغانستان ایچکی ایش لر وزیری نینگ اورین باسری ایوب سالنگی, بوگون ایرته لب بیر انتحاری هجومچی نینگ منفجره مواد یوکلنگن بیر عراده موتر نی قونلغه نینگ حربی ساحه سی گه یقین بیر جای ده پارتله تیب یوبارگن لیگی نی ایسله تیب اوتدی. اوشبو انفجار آرتیدن 4 نفر طالبان جنگری سی نینگ قونلغه نینگ ایچی گه کریب خوف سیزلیک کوچ لری بیلن اوروشیب باشله گن لیگی نی بلدرگن سالنگی, قریب 5 ساعت دوام ایتگن اوروش لر آرتیدن 5 نفر جنگری نینگ تاثیر سیز وضعیت گه کیتیریلگن لیگی نی بلدررایکن, اوشبو حادثه دن باشقه هیچ بیر کیمسه نینگ ضرر کورمه گن لیگی نی معلوم قلدی. سالنگی, "هجومچی لر آغیر قورال لر بیلن قونلغه گه هجوم ایتیش گه حرکت ایتدی. براق خوف سیزلیک کوچ لری توسیق بولدی. اوشبو حادثه نینگ قونلغه گه هیچ قندای بیر تاثیری بولمه دی" دییه قید ایتدی. اوشبو هجوم نینگ مسئولیتی نی اوز بوینی گه آلگن طالبان سوزلاوچی سی ذبیح الله مجاهد ایسه, کوپلب افغانستان لیک و چیت ایل لیک حربی نینگ اولدیریلگن لیگی و قونلغه نینگ عسکری قسمی نینگ جدی بیر شکل ده خساره مند بولگن لیگی نی ادعا ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
